**Analyse av «Detalj av usynlig novemberlandskap» – skriveramme**

|  |
| --- |
| Innledning: Presenter diktet med tittel, forfatter, utgivelsesår og navn på samlinga det stod i.*Diktet «Detalj av usynlig novemberlandskap» er skrevet av …* |
| Konkret innhold (motivet)**:** Beskriv innholdet i diktet med dine egne ord. Hva slags situasjon blir skildret? Hva opplever jeg-personen i diktet?*Diktet handler om et skoddeland som…**Dette skoddelandet er samtidig en beskrivelse av «jeg» i diktet fordi …* |
| Oppbygning**:** Beskriv kort hvordan diktet er bygd opp (strofer og verselinjer, rim og rytme). *Diktet er delt inn i seks strofer med bare to linjer i hver strofe. Hver strofe inneholder …**De to første strofene skildrer …**De neste strofene …* |
| Virkemidler: Hva slags virkemidler bruker forfatteren? (ord som skaper stemning, språklige bilder, gjentakelser):*Stemningen i diktet er …**De stemningsskapende ordene er …**Forfatteren bruker mange metaforer. En av dem er «skoddeland», som vi kan se som et bilde på …**Også tittelen er en metafor …**Siste strofe er en gjentakelse av første strofe. Men siste gang er litt forskjellig fordi …* |
| Tema:Hva handler diktet egentlig om? Hva dreier skoddelandskapet seg om?*Vi får aldri vite direkte hva «skoddelandet» er …**Vi må gjette oss til hva metaforer som ….. …. …. betyr…**Jeg tror temaet kan være …* |
| Avslutning: Skriv din egen mening om diktet og hvordan det virker på deg.*Jeg synes diktet var …. <fordi>* |

# Detalj av usynlig novemberlandskap

Av Inger Hagerup. Fra *Hjertets krater*, 1964

*Midt i det skoddeland som heter jeg*

*står det et gammelt veiskilt uten vei.*

*Det står og peker med sin morkne pil*

*mot skoddemyrer og mot skoddemil.*

*Jeg leter fåfengt etter navn og tegn.*

*Alt alt er visket ut av sludd og regn.*

*Det stod en gang det sted jeg skulle til.*

*Når ble det borte og når fòr jeg vill?*

*Jeg famler som en blind mot dette ord*

*som skulle vist meg veien dit jeg bor.*

*Midt i det skoddeland som heter jeg*

*Står det et veiløst skilt og skremmer meg.*

**Ordforklaringer**

skodde – tåke

skoddeland – et tåkete landskap

fåfengt – til ingen nytte